section_heading: Prvi svjetski rat
paragraph_text: U lipnju 1916. premješten je u stožer 6. armije kojom je zapovijedao bavarski krunski princ Rupprecht. U navedenom stožeru relativno kratko, svega dva mjeseca, jer je u kolovozu te iste godine nakon osnivanja Grupe armija krunskog princa Rupprechta Bavarskog premješten u stožer navedene novoformirane grupe armija. Niti na navedenoj dužnosti se ne zadržava dugo jer je u prosincu 1916. imenovan načelnikom stožera I. bavarskog pričuvnog korpusa u kojem je ranije služio, a kojim je i dalje zapovijedao Karl von Fasbender. S navedenim korpusom sudjeluje u borbama u Flandriji i Artoisu.